section_heading: Životopis
paragraph_text: Rođen je 31. ožujka 1957. godine u Osijeku. Završio je Medicinski fakultet u Sarajevu (Bosna i Hercegovina). (VSS doktor medicine; kirurg; traumatolog).Nakon završenog liječničkog staža i odsluženja vojne obveze je u razdoblju od 1985. do 1988. godine radio u primarnoj zdravstvenoj zaštiti u tadašnjoj vojnoj ambulanti Osijek. Specijalistički je ispit iz opće kirurgije položio 1993. godine na KBC-u Rebro u Zagrebu, dok magistrom znanosti postaje 1999. godine.